SPAR Kirkwood Wildsfees staan oor tot 2021 | News24
NÁ deeglike oorweging het die direksie en bestuur van die SPAR Kirkwood Wildsfees besluit om nié die 2020-fees weens die wêreldwye uitbreek van die COVID19-virus aan te bied nie "Maar wees gerus, ons het reeds ons datums en planne in plek vir volgende jaar se SPAR Kirkwood Wildsfees wat oor die naweek van 25 – 27 Junie aangebied sal word," sê Jenni Honsbein, feesdirekteur.
"Hoewel die Wildsfees baie belangrik is vir die Kirkwood-gemeenskap, is die risiko net te hoog vir alle rolspelers - die kunstenaars, stalletjiehouers, diensverskaffers, feesgangers, en vele meer - om daarmee voort te gaan.
"Ons prys die feesbestuur vir hul toewyding om 'n wen-wen-situasie vir almal te probeer skep.
Omdat die meeste van die kunstenaars, wat al lankal vir die fees bespreek is, 'n uit- dagende jaar tegemoet gaan, het die Wildsfees-bestuur besluit dat hierdie kunstenaars die deposito's kan hou wat reeds aan hulle betaal is. Die enigste voorwaarde hieraan verbonde is dat hulle 'n nuwe kontrak vir hul optrede vir 2021 se Wildsfees moet onderteken.
"Hierdeur is dit n wen-wen situasie vir almal. Ons vertrou dat die gasvryheidsbedryf van die Sondagsriviervallei en Addo die nodige insig vir die groter prentjie sal toon en óf die deposito's op besprekings vir verblyf sal terugbetaal, óf om dié besprekings na volgende jaar oor te dra," sê Marais.